Odense Adresse-Contoirs Efterretninger, 1821-02-23
Randers. Den 15 dennes tildrog sig i en Udflyttergaard fra Voer, under Steenalt Gods, den sørgelige Begivenhed, at en ung Bondekarl ihjelskjød sin Broder af Vaade. Begge Brødrene havde, tilligemed flere Bønder, været til Hovarbeide og begave sig, da dette var endt, indi i bemeldte Udflyttergaard for at fortære deres medbragte Brød. Noget iforveien var Skytten fra Steenalt, som havde været paa Jagt, taget ind i samme Gaard; hans Hest stod bunden i Porten og Bøssen laae i en Vogn. Da Hovfolkene havde endt deres Maaltid, begave de sig bort een efter den anden; endelig ogsaa de tvende Brødre, hvoraf den ene var Kjereste med Gaardmandens Datter. Medens de to Forelskede endnu stode i en fortrolig Samtale med hinanden ude i Gaarden, havde den anden Broder taget Skyttens Bøsse af Vognen for at betragte den. Neppe har han faaet den i Hænderne, før Skuddet gaaer af og Broderen styrter jamrende ned for sin ulykkelige Piges Fødder. Skuddet havde truffet ham i Underlivet, saa at der ingen Redning var at vente, og en Time derefter døde han. Broderen er paa ingen Maade at trøste. Svendborg den 19 Febr. 1821. Vistnok er Svendborg den Provindsial=Kjøbstæd, der, af lige Størrelse. mod mange andre Kjøbstæder, søger paa muligste Maade at hædre vor fredegode Konges Fødselsdag. Derfor fortjener det endnu at anmærkes ved Siden af hvad forhen er meldet fra Svendborg i Anledning af Hs. Majestæts Fødselsdag: at den 28 d. om Morgenen Kl. 5 forkyndte Byens Skydeselskab Dagens Høitidelighed med 9 Kanonskud, hvorefter dette Selskabs Janitskar=Musik strax lod sig høre gjennem Byens Gader. Om Middagen løsnedes atter 9 Skud, under Musikken og vaiende Faner fra Raadhuset. Kl. 6 om Aftenen forkyndte 9 Skud et Bal paa Raadhuussalen, for dette Selskab, og andre 9 Skud fra Skydebanen for den Borgerlige Enighedsklub indbød her til Soupee og Bal Alt kappedes med levende Enthusiasme om at hædre Kongen; ene dette var Formaalet, Ved Klubbens Soupee blev afsjunget een af Hr. Justitsraad Haste forfattet Sang, og ved at udbringe den ædle ejegode Konges og derpaa Dannemoderens og det hele Kongel. Huses Skaal, løsnedes 27 Kanonskud fra Skydebanen, og Trompeterne istemmede Mængdens glade tre Gange gjentagne Hurraraab, signende: Frederik den Sjette, Jordens ædleste Drot! Alt var Fry og Glæde indtil den lyse Morgen. Ved denne Dag glemmes heller ikke den Fattige, der endogsaa i den trangest Kaar mindes med rørt Hjerte sin Konges Fødselsdag, paa hvilken, saavel fra Klubben som det dramatiske Selskab, bliver uddeelt Gaver, der endogsaa stundom ere saa runde at en fattig Families øjeblikkelige Trang bliver afhjulpen. Angaaende den Mandsling i Holsten, hvorom har været at læse i Avisen Nr. 22 kan endnu meddeles følgende ikke, uinteressante Omstændigheder: Personen er født paa Øer Thorseng. Ved Fødselen syntes han meere at høre til Fæmninum, hvorfor han blev døbt med Navnet Maren. Menved Aarenes Tiltagelse syntes han selv snarere at høre til Maskulinum. Han tjente for 10 a 12 Aar siden her i Svendborg, som Malkepige, men syntes meere skikket til Karlearbeide. Paa eengang forvandlede Maren Smidt, (dette var Tilnavnet) sig til Martin Smidt, og om Sommeraftenen fandt Man ham iklædt Mandsklæder og Tobakspibe i Munden i Lag blandt Byens Karle, hvorpaa han igjen om Morgener, og til om Aftenen var Maren Smidt. Han ansøgte da paa Vedkommende Sted at maatte bære Mandfolkeklæder, thi som Attesterne løde - vilde han maaskee ellers omkomme sig selv. J mange Aar har Manlei hørt til dette Neutrum for han blev arresteret i Holsten for sit Ægteskab, i hvilken Henseende Forhører ved Thorseng Birkeret ere optagne.